Ĵuano

Ĵuano () estas unu el la ĉefaj tipaj pladoj de la perua ĝangala gastronomio kaj estas vaste konsumata dum la Sankta-Johana festo, kiu estas festata la 24-an de junio ĉiujare honore al Juan Bautista. Ĝi originis de la urbo Moyobamba.

La Ĵuano estus manĝaĵo kutime preparita por vojaĝantoj, ĉar povas esti konservita dum longa tempo sen sufero de ŝanĝo pro sia putriĝo.

 Historio 
La plado povas havi antaŭkolumban originon, sed oni scias, ke post la alveno de la hispanoj al inkaaj landoj, la kristanigistoj popularigis la biblian epizodon, kiu koncernas Sanktan Johanon, Salomea kaj Herodo donante al ĉi tiu plado la nomon de ĵuano kiel referenco al la kapo de Sankta Johano.

Laŭ la Nacia Biblioteko de Peruo, la juane havas sian originon en la urbo Moyobamba, situanta en la Perua Amazonio.

 Priskribo 
eta|Ĵuanoj de kokaĵo ankoraŭ envolvitaj en biĵaofolioj
Ĵuano estas farita el rizo, kokaj pecoj; ĉio ĉi estas envolvita en flavaj kalateaj folioj kaj poste boligita.

Anstataŭ rizo, ankaŭ manioko, peĵibajo, miksaĵo de rizo kaj manioko, fazeoloj, inter aliaj produktoj estas uzataj. Antaŭ ol envolvi la foliojn, la preparaĵo estas banita per miksaĵo de kirlitaj ovoj por doni "ligecon" al la ingrediencoj kaj tiel ili ne dispartiĝas.

La plado estas akompanata laŭ la kutimoj de ĉiu regiono de la ĝangalo, ĉar iuj loĝantoj kutime akompanas ĝin per takaĉo, manioko aŭ simple kun boligita kuirbanano. La ĵuano akompanas glason da brando el figo aŭ brando el maizo.

 Tipoj 
 Originala Ĵuano: La originala Ĵuano estas farita el rizo, plenigita per kokidaĵo kaj aliaj eroj, ŝajne ĝi devenas de la ĝangala marĝeno.
 ĵuano de peĵibajo: Kiel anstataŭaĵo por rizo, oni rostas maizon kaj peĵibajo (ambaŭ muelitaj) kun peco de salita fiŝo en la centro.
 Ĵuano de manioko: Ĝi havas muelitan maniokon anstataŭ rizon kaj estas plenigita per fiŝoj, ĉefe pirarukuo.
 Vespa ĵuano: Mola porka viando aldoniĝas al la rizo kaj per ĝi la pasto pretiĝas, plenigante ĝin per fritita kokidaĵo.
 Nina Ĵuano: Ĝi estas ĵuano kiu havas kokajn pecojn kun kirlita ovo anstataŭ rizo.
 Sara ĵuano: Anstataŭ rizo, prenu miksaĵon de krudaj muelitaj arakidoj, muelita maizo kaj kokinaĵa buljono.

 Vidu ankaŭ 
 Tacacho con cecina

 Referencoj 



Kategorio:Rizo
Kategorio:Sudamerika kuirarto